Ο **Τζορτζ Έντουαρντ Έντουϊστλ** ήταν Γενικός Διευθυντής του BBC κατά το έτος 2012, διαδεχόμενος τον Μαρκ Τόμσον. Έπειτα από σταδιοδρομία σε ειδησιογραφικά περιοδικά, ο Έντουϊστλ προσλήφθηκε στο BBC Τηλεόραση το 1989 και έγινε παραγωγός κυρίως πολιτικών προγραμμάτων. Έγινε διευθυντής του BBC Vision και Γενικός Διευθυντής στις 17 Σεπτεμβρίου του 2012.

Ο Έντουϊστλ παραιτήθηκε από το αξίωμα του Γενικού Διευθυντή στις 10 Νοεμβρίου του 2012, έπειτα από από μία διαμάχη που είχε με την εκπομπή Newsnight, η οποία ψευδώς έμπλεξε τον Λόρδο McAlpine σε σκάνδαλο παιδικής κακοποίησης στη Βόρεια Ουαλία. Η παραίτησή του έγινε έπειτα από 54 μέρες στη θέση του Γενικού Διευθυντή, η οποία είναι η μικρότερη θητεία στην ιστορία του BBC.

Πρώτα χρόνια
------------

Ο Έντουϊστλ γεννήθηκε στις 8 Ιουλίου του 1962 και είναι γιος του Φιλίππου και της Γουέντι Έντουϊστλ. Μορφώθηκε σε σχολείο του Δυτικού Γιορκσάιρ. Σπούδασε στο Πανεπιστήμιο του Ντάρχαμ στην πόλη του Ντάρχαμ στην νοτιοανατολική Αγγλία, απ' όπου πήρε πτυχίο στη Φιλοσοφική και στην Πολιτική, το 1983.

Σταδιοδρομία
------------

### Εκδότης

Από το 1984 μέχρι το 1989, ο Έντουϊστλ εργαζόταν ως συγγραφέας και συντάκτης στα περιοδικά του ομίλου *Haymarket Media*. Ειδικότερα εργάστηκε ως αρχισυντάκτης του περιοδικού *New HiFi Sound*.

### BBC

Το 1989, ο Έντουϊστλ προσλήφθηκε στο BBC ως εκπαιδευόμενος δημοσιογράφος. Από το 1990 μέχρι το 1993, ήταν βοηθός παραγωγού στο ντοκιμαντέρ *Panorama*. Τον Ιανουάριο του 1993, έγινε ένας από τους παραγωγούς στην κυριακάτικη πολιτική εκπομπή του BBC One *On The Record*. Μεταξύ του 1993 και του 1999, κατείχε τις θέσεις του παραγωγού, βοηθού αρχισυντάκτη και αναπληρωτή συντάκτη στην εκπομπή του BBC Two *Newsnight*. Το 1999, έγινε ο αναπληρωματικός συντάκτης στην εκπομπή *Tomorrow's World* του BBC One. Ύστερα από δύο χρόνια στο τμήμα φυσικής του BBC, έγινε αναπληρωματικός συντάκτης της εκπομπής *Newsnight*. Κατήχε την συγκεκριμένη θέση από τις 10 Σεπτεμβρίου του 2001 μέχρι το 2004. Κατά τη διάρκεια της θητείας του η εκπομπή κέρδισε πέντε βραβεία *Royal Television Society*, συμπεριλαμβανομένου του καλύτερου ειδησεογραφικού προγράμματος και ήταν υποφήφια για τα βραβεία BAFTA στην κατηγορία καλύτερο ειδησεογραφικό πρόγραμμα.

Το 2004, ο Έντουϊστλ διορίστηκε ως Εκτελεστικός Σύντακτης του περιοδικού *Topical Arts* των BBC Two και BBC Four. Τον Νοέμβριο της ίδια χρονιάς, ίδρυσε την εκπομπή *The Culture Show* στο BBC Two. Το 2005, διορίστηκε ως προϊστάμενος στο Television Current Affairs του BBC. Από τον Μάιο μέχρι τον Δεκέμβριο του 2007, ήταν υπηρεσιακός ελεγκτής του BBC Four στη θέση της Τζάνις Χάντλοου. Τον Ιανουαρίο του 2008, έγινε ο ελεγκτής του Knowledge Commissioning. Ήταν υπεύθυνος για την μετάδοση 1600 ωρών τηλεοπτικών προγραμμάτων στα κανάλια BBC One, Two, Three και Four κάθε χρόνο και ήταν ο κύριος ελεγκτής του διαδικτυακού μαθησιακού περιεχομενού του BBC. Στις 27 Απριλίου του 2011, έγινε Διευθυντής στο BBC Vision και ήταν υπεύθυνος για τα τηλεοπτικά κανάλια BBC One, BBC Two, BBC Three, BBC Four, BBC One HD και BBC HD και της εταιρείας παραγωγής ταινιών BBC Films.

#### Γενικός Διευθυντής του BBC

Στις 4 Ιουλίου του 2012, ο πρόεδρος του BBC Trust, Λόρδος Πάτεν, ανακοίνωσε ότι ο Έντουϊστλ θα διαδεχθεί τον Μαρκ Τόμσον στη θέση του Γενικού Διευθυντή. Πήρε το αξίωμα στις 17 Σεπτεμβρίου 2012. Ο ίδιος ο Έντουϊστλ περιέγραψε τον εαυτό του ως το «κατάλληλο πρόσωπο για τη δουλειά».

Λίγες εβδομάδες αργότερα ο Έντουϊστλ βρέθηκε στη δίνη του σκανδάλου σεξουαλικής κακοποίησης εις βάρος του Τζίμι Σάβιλ. Στις 23 Οκτωβρίου του 2012, ο Έντουϊστλ
αντιμετώπισε το *Culture, Media and Sport Select Committee* ύστερα από από την δήλωση της εκπομπής *Newsnight* ότι ο Τζίμι Σάβιλ συμμετείχε σε σεξουαλική κακοποίηση, αν και ο παρουσιαστής είχε πεθάνει το 2011. Ο Έντουϊστλ κατηγορήθηκε από την Λίζα Ο'Κάρολ της The Guardian ότι μεταδίδει μη έγκυρες ειδήσεις και ότι αυτή η συμπεριφορά δεν αρμόζει σε ένα Γενικό Διευθυντή.

Ο Έντουϊστλ παραιτήθηκε από το αξίωμά του στις 10 Νοεμβρίου του 2012 έπειτα από από μία διαμάχη που είχε με την εκπομπή Newsnight, η οποία ψευδώς έμπλεκε τον Λόρδο McAlpine σε σκάνδαλο παιδικής κακοποίησης στη Βόρεια Ουαλία. Ο ίδιος ανακοίνωσε ότι το *Newsnight* καταλάθος μετέδοσε την είδηση και ότι το έμαθε αφού μεταδόθηκε η είδηση. Ο ίδιος σχολίασε «Υπό το φως των απαράδεκτων δημοσιογραφικών προτύπων της εκπομπή Newsnight την Παρασκευή 2 Νοεμβρίου, έχω αποφασίσει ότι αυτό που πρέπει να κάνω είναι να παραιτηθώ από τη θέση του γενικού διευθυντή».

Ο Έντουϊστλ δημοσίως υποστηρίχθηκε από τους Τζέρεμι Πάξμαν, Μάικλ Κρικ, Τζον Γουάρ, Στίβεν Φράι και Μπεν Μπράντσο.

Προσωπική ζωή
-------------

Το 1992, ο Έντουϊστλ νυμφεύτηκε την Τζέιν Πόρτερ σε περιοχή του Λονδίνου. Έχουν ένα γιο (γεννημένος το 1992) και μία κόρη (γεννημένη το 1996).

Το 2013, ο Έντουϊστλ έγινε φοιτητής μεταπτυχιακού στο Κολέγιο Αγίας Αικατερίνης στην Οξφόρδη, μελετώντας την ιστορία του σχεδιασμού.

Παραπομπές
----------

1. ↑  «George Entwistle appointed as Director-General of the BBC». *bbc.co.uk*. 4 Ιουλίου 2012.. Ανακτήθηκε στις 7 Μαρτίου 2015.
2. ↑  «BBC Boss Resigns After Newsnight Abuse Report». *sky.com*. 10 Νοεμβρίου 2012. Αρχειοθετήθηκε από το πρωτότυπο στις 2012-11-13.. Ανακτήθηκε στις 7 Μαρτίου 2015.
3. ↑  «BBC Director General George Entwistle resigns after broadcasting false child abuse accusations». *poynter.org*. 10 Νοεμβρίου 2012. Αρχειοθετήθηκε από το πρωτότυπο στις 2014-09-03.. Ανακτήθηκε στις 7 Μαρτίου 2015.
4. ↑  "ENTWISTLE, George". Who's Who 2012. A & C Black. Δεκέμβριος 2011.
5. ↑  «George Entwistle, Director, Vision». *bbc.co.uk*. 4 Ιουλίου 2012. Αρχειοθετήθηκε από το πρωτότυπο στις 2015-09-23.. Ανακτήθηκε στις 7 Μαρτίου 2015.
6. ↑  «Durham alumnus becomes new BBC Director General». *e-mailstrategies.com*. 4 Ιουλίου 2012.. Ανακτήθηκε στις 7 Μαρτίου 2015.
7. ↑  «BBC director general: George Entwistle profile». *guardian.co.uk*. 4 Ιουλίου 2012.. Ανακτήθηκε στις 7 Μαρτίου 2015.
8. ↑  «New Head Of Television Current Affairs for BBC». *bbc.co.uk*. 7 Νοεμβρίου 2005. Αρχειοθετήθηκε από το πρωτότυπο στις 2012-07-24.. Ανακτήθηκε στις 7 Μαρτίου 2015.
9. ↑  «George Entwistle announced as acting Controller at BBC Four». *bbc.co.uk*. 19 Απριλίου 2007.. Ανακτήθηκε στις 7 Μαρτίου 2015.
10. ↑  «George Entwistle named Controller, Knowledge Commissioning». *bbc.co.uk*. 20 Νοεμβρίου 2007.. Ανακτήθηκε στις 7 Μαρτίου 2015.
11. ↑  «BBC appoints George Entwistle as Director, BBC Vision». *bbc.co.uk*. 27 Απριλίου 2011.. Ανακτήθηκε στις 7 Μαρτίου 2015.
12. ↑  «George Entwistle resigns». *bbc.co.uk*. 4 Ιουλίου 2012.. Ανακτήθηκε στις 7 Μαρτίου 2015.
13. ↑  «George Entwistle named as new BBC director general». *uk.reuters.com*. 4 Ιουλίου 2012. Αρχειοθετήθηκε από το πρωτότυπο στις 2013-02-01.. Ανακτήθηκε στις 7 Μαρτίου 2015.
14. ↑  «In pictures: Entwistle's short BBC reign». *bbc.co.uk*. 11 Νοεμβρίου 2012.. Ανακτήθηκε στις 7 Μαρτίου 2015.
15. ↑  «Jimmy Savile scandal: questions mount as George Entwistle squirms». *guardian.co.uk*. 11 Απριλίου 2013.. Ανακτήθηκε στις 7 Μαρτίου 2015.
16. ↑  «BBC Newsnight: Entwistle says 'wrong' to air film». *bbc.co.uk*. 10 Νοεμβρίου 2012.. Ανακτήθηκε στις 7 Μαρτίου 2015.
17. ↑  «George Entwistle resigns as BBC director general». *bbc.co.uk*. 10 Νοεμβρίου 2012.. Ανακτήθηκε στις 7 Μαρτίου 2015.
18. ↑  «Reactions to George Entwistle resignation». *digitalspy.co.uk*. 11 Απριλίου 2013.. Ανακτήθηκε στις 7 Μαρτίου 2015.
19. ↑  «Ex-BBC boss comes to Oxford». *cherwell.org*.. Ανακτήθηκε στις 7 Μαρτίου 2015.

Εξωτερικοί σύνδεσμοι
--------------------

* Βιογραφία Αρχειοθετήθηκε 2012-11-05 στο Wayback Machine.

|  |  |  |  |  |
| --- | --- | --- | --- | --- |
| 

| π • σ • ε
Γενικοί Διευθυντές του BBC |
| --- |
|  |
| 
* Λόρδος Ρέιθ
* Φρέντερικ Όγκιλβι
* Σέσιλ Γκρέιβς
* Ρόμπερτ Φουτ
* Γουίλιαμ Χέιλι
* Ίαν Τζέικομπ
* Χιου Γκριν
* Τσαρλς Κάραν
* Ίαν Τρεθάγουεν
* Άλασντερ Μάιλν
* Μάικλ Τσέκλαντ
* Τζον Μπερτ
* Γκρεγκ Ντάικ
* Μαρκ Μπάιφορντ
* Μαρκ Τόμσον
* Τζορτζ Έντουϊστλ
* Τιμ Ντέιβι
* Τόνι Χολ
 |  |

 |